A Bizottság 856/98/EK rendelete
(1998. április 23.)
a meghatározott textiltermékek harmadik országokból történő behozatalának közös szabályairól szóló 3030/93/EGK tanácsi rendelet I., II., III., V., VII., VIII. és IX. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 339/98/EK bizottsági rendelettel [1] módosított, a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendeletre [2], és különösen annak 19. cikkére a 17. cikkel összefüggésben,
mivel a vámnómenklatúrában a 76. kategória tekintetében néhány hiba merült fel az I. melléklet (textiltermékek listája) utolsó frissítésekor, amelyet ki kell javítani;
mivel a Tanács 1997. december 18-i határozatával [3] a textilkereskedelem tekintetében a Lett Köztársasággal és a Litván Köztársasággal kötött szabadkereskedelmi megállapodás és Európa-megállapodás kiegészítő jegyzőkönyveinek ideiglenes alkalmazásáról határozott;
mivel a Tanács 1997. december 18-i határozatával [4] a legutóbb a levélváltás formájában létrejött, 1995. augusztus 1-jén parafált megállapodással módosított, az Európai Gazdasági Közösség és a Vietnami Szocialista Köztársaság között 1992. december 15-én parafált, a textil- és ruházati termékek kereskedelméről szóló megállapodásnak a levélváltás formájában létrejött megállapodás általi módosításának ideiglenes alkalmazásáról határozott;
mivel a Tanács 1997. december 18-i határozatával [5] az Európai Közösség és az Egyiptomi Arab Köztársaság között a textiltermékek kereskedelméről létrejött egyetértési megállapodás ideiglenes alkalmazásáról határozott;
mivel Mongóliának a Kereskedelmi Világszervezethez (WTO) történő csatlakozását, valamint az említett országból származó termékek egy kategóriájára alkalmazandó mennyiségi korlátozások alkalmazásának megszüntetését követően rendelkezni kell a termékek említett kategóriájára vonatkozó kettős ellenőrzési intézkedések fenntartásáról;
mivel az európai ipartól származó kérelemnek eleget téve keretmennyiségeket kell létrehozni az 1998. év tekintetében a Kínai Népköztársaságból származó, az említett országban végzett passzív feldolgozási műveletek után szállított meghatározott (a 159. és 161. kategóriába tartozó) textiltermékeknek a Közösségbe történő újrabehozatalára; mivel a 159. és 161. kategóriába tartozó textiltermékek közvetlen behozatalára a 3030/93/EGK rendelet 2. cikkében meghatározott keretmennyiségek érvényesek;
mivel a fenti okokból kifolyólag módosítani kell a 3030/93/EGK rendelet I., II., III., V., VII., VIII. és IX. mellékletének vonatkozó részeit annak érdekében, hogy a 3030/93/EGK rendelet 19. cikke értelmében az egyes harmadik országokból származó meghatározott textiltermékeknek a Közösségbe történő behozatalára vonatkozó módosításokat figyelembe vegyék;.
mivel az e rendeletben előírt intézkedések összhangban vannak a textiltermékekkel foglalkozó bizottság véleményével,
ELFOGADTA EZT A RENDELETET:
1. cikk
A 3030/93/EGK rendelet a következőképpen módosul:
1. Az I. melléklet az e rendelet I. mellékletének megfelelően módosul.
2. A II. melléklet helyébe e rendelet II. melléklete lép.
3. A III. melléklet 28. cikke helyébe a következő szöveg lép:
"28. cikk
(1) A 11. és 19. cikkben említett kiviteli engedély, valamint a származási bizonyítvány további másolatokat is tartalmazhat, ha azokon ezt megfelelően feltüntetik. Angol, francia vagy spanyol nyelven készülnek.
(2) Ha a fent említett okmányokat kézzel töltik ki, a bejegyzéseket tintával és nyomtatott betűkkel kell megtenni.
(3) A kiviteli engedélyek vagy az azokkal egyenértékű okmányok és a származási bizonyítványok mérete 210 x 297 mm. A papír fehér, vágott, famentes [6] írólap, amelynek súlya legalább 25 g/m2. Valamennyi rész háttere guilloche-mintás annak érdekében, hogy minden mechanikai vagy kémiai úton történő hamisítás látható legyen [7].
(4) A Közösség illetékes hatóságai e rendelet rendelkezéseinek megfelelően behozatal céljából csak az eredeti példányokat fogadják el érvényesként.
(5) A kiviteli engedélyek vagy az azokkal egyenértékű okmányok és a származási bizonyítványok szabványos - nyomtatott vagy nem nyomtatott - sorozatszámot tartalmaznak, amelynek alapján azok azonosíthatók [8].
(6) Ez a szám az alábbi elemekből tevődik össze [9]:
- két betű az alábbi formában az exportáló ország megjelölésére:
-Argentína | = AR |
-Örményország | = AM |
-Azerbajdzsán | = AZ |
-Banglades | = BD |
-Belarusz | = BY |
-Brazília | = BR |
-Kína | = CN |
-Egyiptom | = EG |
-Észtország | = EE |
-Macedónia Volt Jugoszláv Köztársaság | = 96 |
-Grúzia | = GE |
-Hongkong | = HK |
-India | = IN |
-Indonézia | = ID |
-Kazahsztán | = KZ |
-Kirgizisztán | = KG |
-Lettország | = LV |
-Litvánia | = LT |
-Makaó | = MO |
-Malajzia | = MY |
-Moldova | = MD |
-Mongólia | = MN |
-Pakisztán | = PK |
-Peru | = PE |
-Fülöp-szigetek | = PH |
-Szingapúr | = SG |
-Dél-Korea | = KR |
-Srí Lanka | = LK |
-Tajvan | = TW |
-Tádzsikisztán | = TJ |
-Thaiföld | = TH |
-Türkmenisztán | = TM |
-Ukrajna | = UA |
-Egyesült Arab Emírségek | = AE |
-Uruguay | = UY |
-Üzbegisztán | = UZ |
-Vietnam | = VN |
- a rendeltetési tagállamot jelölő két betű az alábbiak szerint:
-AT | = Ausztria |
-BL | = Benelux-államok |
-DE | = Németországi Szövetségi Köztársaság |
-DK | = Dánia |
-EL | = Görögország |
-ES | = Spanyolország |
-FI | = Finnország |
-FR | = Franciaország |
-GB | = Egyesült Királyság |
-IE | = Írország |
-IT | = Olaszország |
-PT | = Portugália |
-SE | = Svédország |
- egy számjegyből álló szám a kontingens évének feltüntetésére vagy az export-nyilvántartásba vétel évének feltüntetésére az e melléklet A. táblázatában felsorolt termékek esetében, amelynek az adott évszám utolsó számjegye, pl. 1995 esetében "5". Az V. melléklet C. függelékében felsorolt, a Kínai Népköztársaságból származó termékek esetében ez a szám 1995 esetében "1", 1996 esetében "2", 1997 esetében "3", és így tovább,
- egy kétjegyű szám az exportáló országban a kiállító hivatal megjelölésére,
- az érintett rendeltetési tagállamokhoz folytatólagosan hozzárendelt ötjegyű szám, 00001-99999-ig."
4. A III. melléklet A. táblázata helyébe e rendelet III. melléklete lép.
5. A III. mellékletben található hongkongi származási bizonyítvány mintája helyébe az e rendelet IV. mellékletében található minta lép.
6. A III. mellékletben található hongkongi kiviteli engedély mintájának helyébe az e rendelet V. mellékletében található minta lép.
7. Az V. melléklet vége az e rendelet VI. mellékletében található táblázattal egészül ki.
8. A VII. mellékletben a Kínára vonatkozó táblázat helyébe az e rendelet VII. mellékletében található táblázat lép, a vége pedig a VII. mellékletben található, Vietnamra vonatkozó táblázattal egészül ki.
9. A VIII. melléklet helyébe e rendelet VIII. melléklete lép.
10. A IX. melléklet helyébe e rendelet IX. melléklete lép.
2. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1998. április 23-án.